Касцёл Нараджэння Найсвяцейшай Дзевы Марыі (Вязынь)

Касцёл Нараджэння Найсвяцейшай Дзевы Марыі — мураваны каталіцкі храм у аграгарадку Вязынь Вілейскага раёна Мінскай вобласці. Гісторыя Пабудаваны ў 1908-1909 гадах. Першапачаткова гэты касцёл быў пабудаваны ў якасці капліцы-пахавальні і ўваходзіў у склад сядзібнага комплексу Гяцэвічаў. Акрамя капліцы якая стала касцёлам, ад сядзібнага комплекса захавалася толькі некалькі гаспадарчых пабудоў. Капліца была асвечана ў гонар Нараджэння Найсвяцейшай Дзевы Марыі і стала выконваць ролю касцёла яшчэ ў першай палове XX стагоддзя. Пасля Другой Сусветнай Вайны касцёл быў зачынены, а ў будынку храма размяшчаліся ў розны час клуб, склад і музей. У 1993 годзе капліцу вярнулі вернікам, пасля чаго яна была адрэстаўраваная і зноў стала дзеючым касцёлам. Зноскі Літаратура А. М. Кулагін. Каталіцкія храмы Беларусі. — Мінск: 2008. ISBN 978-985-11-0395-5 Спасылкі Касцёл Нараджэння Найсвяцейшай Дзевы Марыі (Вязынь) на сайце Catholic.by (бел.) Касцёл Нараджэння Найсвяцейшай Дзевы Марыі (Вязынь) на сайце Глобус Беларусі (руск.) Касцёл Нараджэння Найсвяцейшай Панны Марыі | Вязынь